stanford-oval/wikipedia huggingface dataset:
אנדי סירקיס
קריירה

לאחר קריירה מקומית במספר הפקות טלוויזיוניות התפרסם סירקיס ב-2001 ברחבי העולם כשגילם את דמותו הספרותית המסתורית של גולום (סמיאגול) בסרטו של פיטר ג'קסון "שר הטבעות: אחוות הטבעת".
סירקיס התאים את קולו במיוחד לדמות וטכנולוגיית מחשב מיוחדת לכדה את תנועתו בדיוק כפי שהיא מתוארת בספר. יחד עם זאת, סירקיס חשף שהוא קיבל השראה לקריאות ולתנועות של הדמות מהחתול שלו.
ב-2002 שיחק סירקיס בסרט ההמשך "שר הטבעות: שני הצריחים", במהלך הסרט מתקיף גולום את פרודו בגינס (אלייז'ה ווד) ואת סם (שון אוסטין) במטרה לקחת מהם את הטבעת האחת אך אחרי שהם מביסים אותו הוא נאלץ לשמש להם מורה דרך אל לב מורדור. על משחקו בסרט קיבל סירקיס את פרס סאטורן.
סרט נוסף בו שיחק סירקיס היה "משמרת המוות", בסרט האימה המלחמתי גילם סירקיס את דמותו האכזרית של טוראי טומאס קווין שהולך לאיבוד יחד עם פלוגתו לאחר קרב במהלך מלחמת העולם הראשונה. לאחר ערפל כבד מוצאים עצמם החיילים הבריטים בתוך שוחה גרמנית נטושה ואפלה.
ב-2003 הופיע סירקיס בחלק השלישי בטרילוגיית סרטי "שר הטבעות", "שר הטבעות: שיבת המלך".
בחלק האחרון בטרילוגיה מגיע גולום להר האבדון ביחד עם פרודו וסם, גולום שהבטיח לקחת אותם אל יעדם בוגד בהם ותוקף אותם פעם נוספת. פרודו שמגיע בכוחות עצמו לפתח ההר, לא עומד בפיתוי ומחליט כי לא יפיל את הטבעת לתוך הלבה, ובמקום זאת עונד אותה והופך לבלתי-נראה. גולום אשר נלחם בסם משאיר אותו חסר הכרה וקופץ על פרודו הבלתי-נראה. גולום אוחז באצבעו של פרודו ונושך את הטבעת מידו. פרודו מסתער עליו ושניהם נופלים מהקצה. לבסוף גולום נופל לתוך זרם הלבה ומושמד עם הטבעת, "חמדתו".
הופעתו בסרט זיכתה את סירקיס בפרס גילדת השחקנים.
ב-2004 שיחק בקומדיה "פתאום 30".
ב-2005 הופיע בשחזור של פיטר ג'קסון לסרט הפנטזיה "קינג קונג" משנת 1933. בסרט גילם ודיבב את קולו של קונג, גורילת הענק בגובה שמונה מטרים. בעזרת אפקטים ממוחשבים וגרפיקה ממוחשבת, הצליח צוות ההפקה ללכוד את תנועותיו של סירקיס ולהנפיש את דמותו של קונג ואת האי המסתורי בו הוא חי בצורה מושלמת.
בשנת 2006 שיחק בסרט "לונגפורד" ובסרטו של כריסטופר נולן "יוקרה". בסרט גילם סירקיס דמות משנית בשם מר אלי עוזרו של הפיזיקאי ניקולה טסלה (דייוויד בואי).
ב-2008 שיחק סירקיס בסדרה הבריטית "דורית קטינה" המבוססת על ספרו של צ'ארלס דיקנס, וכמו כן גילם את דמותו של אלברט איינשטיין בסרט הטלוויזיה "איינשטיין ואדינגטון", שהיה הפקה משותפת של הBBC ו־HBO, לצדו של דייוויד טננט ששיחק בתור ארת'ור אדינגטון.
ב-2011 שיחק סירקיס בסרט "כוכב הקופים: המרד" והשתמש בטכנולוגיית לכידת-תנועה כדי לגלם ולדבב את דמותו השימפנזה האינטליגנטית סיזר. הוא גילם את הדמות גם ב" כוכב הקופים: השחר" מ-2014 ובסרט "כוכב הקופים: המלחמה" (2017) הסרט התשיעי בסדרת "כוכב הקופים" על פי רומן מאת פייר בול.
ב-2012 שב לגלם את דמותו של גולום, בסרט "ההוביט: מסע בלתי צפוי" בסצנה בודדת שבה גולום מאבד את הטבעת האחת, "חמדתו", שנופלת לידיו של בילבו בגינס והוא צפוי ולגלם את הדמות בסרט שהוא גם מביים: ״המצוד אחר גולום״. בשנת 2018 השתתף בסרט "הפנתר השחור".
קריירה > במאי

בשנת 2017 ביים את הסרט "לנשום" בכיכובם של אנדרו גארפילד וקלייר פוי. בשנת 2018 ביים את הסרט "מוגלי: אגדת הג'ונגל" וב-2021 את ונום 2.
חייו האישיים

סירקיס מתגורר בצפון לונדון עם אשתו, שחקנית הקולנוע לוריין אשבורן ושלושת ילדיהם.
בשנת 2004 פרסם את ספרו "Gollum: How We Made Movie Magic" בו הוא מתאר בין היתר את חוויותיו מסט צילומי "שר הטבעות".
פילמוגרפיה נבחרת > בימוי

| שנה | סרט | שם בשפת המקור |
| --- | --- | --- |
| 2017 | לנשום | Breathe |
| 2018 | מוגלי: אגדת הג'ונגל | Mowgli: Legend of the Jungle |
| 2021 | ונום 2 | Venom: Let There Be Carnage |
| 2026 | המצוד אחר גולום | The Hunt for Gollum |
פילמוגרפיה נבחרת > משחק > קולנוע

ילדות קריירה (1997)
Among Giants‏ (1998)
טופסי טרווי (1999)
מהומה (2000)
שר הטבעות: אחוות הטבעת (2001)
שר הטבעות: שני הצריחים (2002)
The Escapist‏ (2002)
משמרת המוות (2002)
אנשי המסיבות (2002)
שר הטבעות: שיבת המלך (2003)
פתאום 30 (2004)
קינג קונג (2005)
לונגפורד (2006)
אלכס ריידר (2006)
יוקרה (2006)
חיים בזרם (2006)
לב של דיו (2008)
סקס סמים ורוקנרול (2010)
איינשטיין ואדינגטון (2008)
ברייטון רוק (2010)
כוכב הקופים: המרד (2011)
ביל הפרוע (2011)
הרפתקאות טינטין: תעלומת החד-קרן (2011)
ההוביט: מסע בלתי צפוי (2012)
העכביש (2012)
ההוביט: מפלתו של סמאוג (2013) במאי משני
כוכב הקופים: השחר (2014)
ההוביט: קרב חמשת הצבאות (2014) במאי משני
הנוקמים: עידן אולטרון (2015)
מלחמת הכוכבים - פרק 7: הכוח מתעורר (2015)
כוכב הקופים: המלחמה (2017)
לנשום (2017) - במאי
מלחמת הכוכבים - פרק 8: אחרוני הג'דיי (2017)
הפנתר השחור (2018)
מוגלי: אגדת הג'ונגל (2018) - במאי ובאלו
מה הסיכוי? (2019)
מזמור חג המולד (2020)
SAS: Red Notice‏ (2021)
ונום 2 (2021)
באטמן (2022) - אלפרד פניוורת'
חוות החיות
לות'ר: תיק פתוח (2023)
Hitpig!‏ (2024) - דיבוב
באטמן – חלק 2 (2026)
שר הטבעות: המצוד אחר גולום (2026)
Mouse Guard‏ (TBA) - דיבוב
The Man Who Saved Paris‏ (TBA)
פילמוגרפיה נבחרת > משחק > טלוויזיה

מזמור חג המולד (2019)
מכתב למלך (2020)
הערות שוליים

↑  ראיון פומבי עם סירקיס, אינסטגרם, יוני 2024
↑  עם מאט ריבס כמפיק ונטפליקס כחברה מפיקה.
↑  Netflix Picks Up Andy Serkis' Animal Farm Movie Adaptation
| 0 | 1 | 2 |
| --- | --- | --- |
| הקודם: 2002: וין דיזל ופול ווקר – "מהיר ועצבני" | פרס הסרטים של MTV – הצוות הטוב ביותר על המסך   2003: שון אסטין, אנדי סירקיס ואלייז'ה ווד – "שר הטבעות: שני הצריחים"  | הבא: 2004: אדם סנדלר ודרו ברימור – "50 דייטים ראשונים" |
| --- | --- |
בקרת זהויות :  NLI: 987007439417605171  PLWABN: 9810592318205606  BNE: XX5568753  BnF: cb16019605r (data)  GND: 129087777  ISNI: 0000 0000 7851 9073  LCCN: no00102089  MusicBrainz: fac49223-77a5-4cec-9486-25ddefb1d87d  NKC: xx0042957  NTA: 258330384  SUDOC: 077039424  VIAF: 88097837   WorldCat (עם VIAF): 88097837 
סירקיס מגלם את סמיאגול, בסדרת סרטי "שר הטבעות"
לשחק עם הלב

| --- | --- |

כרזת הסרט באנגלית
 בימוי:  גבריאל מוצ'ינו 
 הופק בידי:  אבי לרנר, קווין מיישר, ג'רארד באטלר, ג'ונתן מוסטו 
 תסריט:  רובי פוקס 
 שחקנים ראשיים:  ג'רארד באטלר ג'ודי גריר ג'יימס טאפר איקבל ת'בה נואה לומאקס אומה תורמן קתרין זיטה-ג'ונס דניס קווייד ג'סיקה בייל Soumaya Akaaboune 
 מוזיקה:  Andréa Guerra 
 צילום:  פיטר מנזיס 
 מדינה:  ארצות הברית 
 חברת הפקה:  Nu Image, סרטי מילניום, סרטי מישר 
 חברה מפיצה:  ProVideo, Medusa Film, נטפליקס 
 שיטת הפצה:  וידאו על פי דרישה 
 הקרנת בכורה:  6 בדצמבר 2012 
 משך הקרנה:  113 דק' 
 שפת הסרט:  אנגלית 
 סוגה:  קומדיה רומנטית, סרט כדורגל 
 הכנסות באתר מוג'ו:   playingthefield
 אתר רשמי
 דף הסרט ב־IMDb
 
לשחק עם הלב (באנגלית: Playing for Keeps) הוא קומדיה רומנטית אמריקאית שיצאה לאקרנים בשנת 2012. הסרט בוים על ידי גבריאל מוצינו, ובכיכובם של: ג'רארד באטלר, ג'סיקה ביאל, נואה לומאקס, קתרין זיטה-ג'ונס, דניס קווייד, אומה תורמן ג'יימס טאפר, וג'ודי גריר. הסרט יצא לאקרנים ב-7 בדצמבר 2012 בארצות הברית וקנדה על ידי חברת FilmDistrict שכחצי שנה קודם לכן שינו את שם הסרט מ"Playing the Field" ל"Playing for Keeps".
שחקנים

ג'רארד באטלר - ג'ורג' דרייר
ג'סיקה ביאל - סטייסי דרייר
נואה לומאקס - לואיס דרייר, בנם של ג'ורג' וסטייסי
ג'ודי גריר - בארב
קתרין זיטה-ג'ונס - דניס
אומה תורמן - פאטי קינג
דניס קווייד - קארל קינג
ג'יימס טאפר - מאט
איקבל ת'יבה - פאראם
מרלנה ראיין - סמנתה
איידן פוטר - האנטר
הפקה

ב-23 בפברואר 2011 אושר כי ג'רארד באטלר יככב בסרט. ב-7 במאי 2011 לוהקו הניצבים, והצילומים החלו ב-5 באפריל של אותה שנה.
ב-16 ביולי 2012 שונה שמו של הסרט על ידי חברת ההפקה מ"Playing the Field" ל"Playing for Keeps".
ביקורות

הביקורות על הסרט היו שליליות מאוד. הוא קיבל דירוג של 3% רייטינג באתר הביקורות Rotten Tomatoes, בהתבסס על 86 ביקורות.
באתר Metacritic, הוא קיבל ציון של 27 מתוך 100, בהתבסס על 25 ביקורות.
ביקורות > זכיות

בשנת 2012, זכתה ג'סיקה ביאל בפרס פטל הזהב בקטגוריית 'שחקנית המשנה הגרועה ביותר'.
בובי קנאבלי

| --- | --- |

בובי קנבאלי, 2009
 לידה:  3 במאי 1970 (בן 54) יוניון סיטי, ניו ג'רזי, ארצות הברית
 מדינה:  ארצות הברית 
 תקופת הפעילות:  מ-1996 
 מקום לימודים:  תיכון קוקונט קריק  תיכון יוניון היל 
 בן או בת זוג:  ג'ני לומט (1994–2003)   רוז ביירן 
 צאצאים:  ג'ייק קנאבלי 
 פרסים והוקרה:  פרס לנט-פונטיין להרכב הטוב ביותר (2011)  פרס אמי להופעת אורח בסדרה קומית (2005)  פרס אמי לשחקן המשנה הטוב ביותר בסדרת דרמה (2013)  פרס דרמה דסק לשחקן מצטיין במחזה 
 פרופיל ב-IMDb
 
רוברט מ. "בובי" קנאבלי (באנגלית:  Robert M. "Bobby" Cannavale; נולד ב-3 במאי 1970) הוא שחקן קולנוע, טלוויזיה ותיאטרון אמריקאי. זוכה שני פרסי אמי על הופעותיו בסדרות "אימפריית הפשע" בתור ג'יפ רוזטי ו"ויל וגרייס".
התפרסם כשחקן ראשי בסדרה "משמרת שלישית" ושיחק בסרטים "אנשי התחנה", "יסמין הכחולה", "ווין ווין", "פול בלארט: שומר בקניון" ו"נחשים על המטוס".
ביוגרפיה

קנאבלי נולד בעיר יוניון סיטי שניו ג'רזי שבארצות הברית למשפחה נוצרית-קתולית. אימו איזבל ואביו סאל קנאבלי. הוריו התגרשו בגיל צעיר והוא עבר להתגורר ביחד עם אמו בפוארטו ריקו, לאחר שחזרו השתקעו קנאבלי ומשפחתו בעיר מרגייט שבפלורידה.
קריירת משחק > טלוויזיה

זכה להיחשף לראשונה בסדרת הדרמה "משמרת שלישית" בה שיחק במשך שתי העונות הראשונות בתפקיד הפרמדיק רוברטו "בובי" קאפי.
משנת 2004 עד ל-2006 שיחק קנאבלי כשחקן אורח בסדרה הקומית "ויל וגרייס" בתפקיד וינס דיאנג'לו בן זוגו של ויל טרומן, תפקיד אשר זיכה את קנאבלי בפרס אמי לשחקן הטוב ביותר בתפקיד אורח.
בשנת 2008 שיחק בסדרת הפשע "פשע מן העבר" בתור הבלש אדי סקארדו.
בשנת 2012 זכה קנאבלי לחשיפה רבה ולביקורות מהללות על תפקידו המרכזי בעונה השלישית של סדרת הפשע "אימפריית הפשע". בסדרה הופיע בתפקיד המאפיונר ג'יפ רוזטי וזכה בשנת 2013 בפרס אמי לשחקן המשנה הטוב ביותר. באותו טקס הועמד קנאבלי לפרס אמי נוסף על הופעות אורח שעשה בסדרה "האחות ג'קי" בתור ד"ר מייקל קרוז.
בשנת 2017, השתתף קנאבלי בסדרה "מומחה לכלום" בתור שף ג'ף, המעסיק של דוב ובהמשך שותפו להנחיית התוכנית BFFS תוכנית ביקורת אוכל שהשניים מצלמים יחד.
קריירת משחק > קולנוע

החל את דרכו בקולנוע בשנת 1999 לצידה של אנג'לינה ג'ולי בסרט "אספן העצמות".
קנאבלי פרץ לתודעה לראשונה כשחקן קולנוע בשנת 2003 בדרמה העצמאית "אנשי התחנה" בה שיחק בתפקיד ג'ו אורמאס עליו זכה קנאבלי להערכה לא מבוטלת.
לאר מכן הופיע קנאבלי בסרטים "נחשים על המטוס" בתפקיד הסוכן המיוחד האנק האריס, "הנרקוד?" בתפקיד צ'יץ' התלמיד לריקוד, "מאזין לילי" בתור ג'ס בן זוגו של מגיש הרדיו גבריאל נון (רובין ויליאמס) ו"סופים טובים".
בשנת 2006 שיחק בדרמה הרומנטית "עד 10 פריטים" לצידו של מורגן פרימן.
ב-2008 שיחק קנאבלי בקומדיה "הקידום" בתפקיד המנתח ד"ר טים ובסרט האימה "100 רגל" בתור השוטר לו שיינקס לצידה של פמקה ג'נסן.
בשנת 2009 שיחק בקומדיה בהפקת אדם סנדלר "פול בלארט: שומר בקניון" בתור ראש צוות הSWAT ג'יימס קנט.
ב-2011 שיחק בדרמה הקומית "ווין ווין" בתפקיד מוערך מאוד צידו של פול ג'יאמטי.
ב-2013 הופיע קנאבלי בסרטו של וודי אלן "יסמין הכחולה" ובמותחן הפשע "פארקר" בתפקיד איש החוק ג'ק פרננדז.
ב-2014 שיחק בסרט הדרמה הקומי "מבוגרים מתחילים" לצד בת זוגו רוז ביירן וניק קרול.
בשנת 2016 שיחק בסרט הקולנוע היסודות של האכפתיות.
בשנת 2017 גילם את דמותו של פרנקי בסרט האנימציה "שודדי הפיצוחים 2". באותה שנה הוא גם דיבב את וואלינטה השור בסרט פרדיננד של אולפני Blue Sky Studios, וכמו כן החל לשחק בעונה השלישית של סדרת הדרמה "מר רובוט" ברשת USA, בתפקיד אירווינג.
בשנת 2021 דיבב את ג'ימי קריסטל בסרט לשיר 2 של חברת אילומיניישן.
חיים אישיים

לקנבאלי ילד אחד מנישואיו לשחקנית והתסריטאית ג'ני לומט, שממנה התגרש.
מאז 2012 הוא בזוגיות עם השחקנית האוסטרלית רוז ביירן, ולהם עוד שני בנים משותפים.
פילמוגרפיה > קולנוע

כשנדם קול החצוצרות (1998) - סרט טלוויזיה
אספן העצמות (1999)
שלוש בלילה (2001)
אנשי התחנה (2003)
גן עדן (2004)
הנרקוד? (2004)
דשא טרי חתוך (2004)
רומנטיקה וסיגריות (2005)
סיפורים קצרים על אהבה (2005)
המאזין הלילי (2006)
אומת המזון המהיר (2006)
נחשים על המטוס (2006)
10 פריטים (2006)
עשרת הדיברות (2007)
הקדשה (2007)
הגניבה (2008)
הקידום (2008)
100 רגל (2008)
הג'נטלמן העליז (2008)
Diminished Capacity ‏(2008)
פול בלארט: שומר בקניון (2009)
ראיונות קצרים עם גברים נתעבים (2009)
החבר'ה האחרים (2010)
חולשה (2010)
ווין ווין (2011)
סרט 43 (2013)
לאבלייס (2013)
פארקר (2013)
יסמין הכחולה (2013)
שף (2014*
מתחילים למבוגרים בלבד (2014)
דני קולינס (2015)
אנטמן (2015)
מרגלת (2015)
היסודות של האכפתיות (2016)
אני, טוניה (2017) (על חייה של טוניה הארדינג)
ג'ומנג'י: שורדים בג'ונגל (2017)
פרדיננד (2017) - דיבוב
שודדי הפיצוחים 2 (2017)
אנטמן והצרעה (2018)
היו זמנים בסטטן איילנד (2019)
עיר יתומה (2019)
האירי (2019)
סופר אינטליגנציה (2020)
The Jesus Rolls‏ (2020)
Jolt‏ (2021)
לשיר 2 (2021) - דיבוב
כוח רעם (2021)
בלונדינית (2022)
This Is the Night ‏(2022)
Seriously Red‏ (2022)
Under the Boardwalk‏ (2023) - דיבוב
זמנכם עבר (2023)
עולם משלו (2023)
מקסין (2024)
טתניקים (2024)
לא ניתן לעצירה (2024)
Andorra ‏ (TBA)
Lapham Rising‏ (TBA)
פילמוגרפיה > טלוויזיה

טריניטי (1998–1999)
משמרת שלישית (1999–2001)
משפט לילי (2002-2001)
קינגפין (2003)
ויל וגרייס (2004–2006)
פשע מן העבר (2008–2009)
קופידון (2009)
הינשאי לי (2010)
משפחה מודרנית (2013)הופעת אורח
אימפריית הפשע (2014–2012)
האחות ג'קי (2012–2013)
ויניל (2016)
מומחה לכלום (2017)
מר רובוט (2019-2017)
הומקאמינג (2018)
תשעה זרים מושלמים (2021)
The Moth Effect‏ (2021)
הצופה (2022)
באפקיס (אנ') (2023)
ניקולס ספארקס

| --- | --- |

 לידה:  31 בדצמבר 1965 (בן 59) אומהה, נברסקה, ארצות הברית 
 מדינה:  ארצות הברית 
 מקום לימודים:  אוניברסיטת נוטרדאם, Bella Vista High School 
 שפות היצירה:  אנגלית 
 סוגה:  רומן רומנטי 
 תקופת הפעילות:  מ-1996 
 www.nicholassparks.com
 
ניקולס צ'ארלס ספארקס (באנגלית: Nicholas Sparks; נולד ב-31 בדצמבר 1965) הוא סופר רומנים רבי מכר, תסריטאי ומפיק קולנוע אמריקאי. כתב 18 רומנים ידועים. בספריו הוא עוסק בנושאים כגון אמונה נוצרית, אהבה, טרגדיה וגורל. 11 מהם עובדו לסרטים: מכתב בבקבוק, סיפור אהבה בלתי נשכח, היומן, לילות ברודנטה, ג'ון היקר, השיר האחרון, בר מזל, מקום מבטחים, הטוב שבי, אהבה למרחקים ארוכים ו"הבחירה".
ביוגרפיה

ניקולס ספארקס נולד באומהה-נברסקה.
הוא השני מבין שלושת ילדיהם של פרופסור פטריק מייקל ספארקס וג'יל אמה מרי (לבית Thoene) ספארקס. שורשי משפחתו מגיעים ממוצא גרמני, צ'כי, אנגלי ואירי.
אחיו הבכור הוא מייקל ארל "מיקה" (1964). אחותו הצעירה דניאל "דנה" ספארקס (1966–2000) נפטרה בגיל 33, ספארקס אמר שהיא ההשראה לדמות הראשית ברומן שלו "סיפור אהבה בלתי נשכח".
הוריו חינכו אותו כנוצרי קתולי אמונה בה הוא מחזיק עד היום ועל פיה מחנך את ילדיו. במהלך ילדותו, נדדה משפחתו באזורים שונים של ארצות הברית; מינסוטה, לוס אנג'לס, גרנד איילנד-נברסקה ולבסוף, בהיותו בן שמונה, השתקעה המשפחה בפייר אוקס שבקליפורניה, בה הוא סיים את לימודיו התיכוניים. מ-1984 למד באוניברסיטת נוטרדאם, תחת מלגת הצטיינות באתלטיקה, וב-1988 סיים תואר במנהל עסקים.
לאחר סיום לימודיו ניסה ספארקס להתקבל לבית ספר למשפטים ובמקביל חיפש עבודה בתחום הפרסום, אך ללא הצלחה. ובמשך תקופה ארוכה עסק בעבודות מזדמנות, בהן שמאות מקרקעין, מלצרות וטלמרקטינג.
בתקופה זו הכיר את קאתי קוט, והם נישאו ב-1989. בשנת 1993 עבר הזוג להתגורר בגרינוויל שבדרום קרוליינה. והחל משנת 1997 עברו לניו-ברן בצפון קרוליינה, ולהם שלושה בנים ותאומות.
ספארקס ואשתו קאתי נפרדו ב-2015, נשארו בקשרי ידידות.
קריירה

את ספר הביכורים שלו: "The Passing", שמעולם לא פורסם, כתב ספארקס ב-1985, במהלך חופשת מחלה ארוכה, אותה בילה בקיץ של שנת לימודיו הראשונה באוניברסיטה, כתוצאה מפציעת ספורט.
ב-1989, כתב רומן נוסף שלא פורסם, "The Royal Murders".
ב-1990 כתב בשיתוף עם אצן העבר וזוכה מדליית הזהב האולימפית בילי מילס, את הספר "Wokini: A Lakota Journey to Happiness and Self-Understanding". הספר נמכר בכ-50 אלף עותקים בשנה הראשונה לצאתו לאור.
לאחר שעבר להתגורר עם משפחתו בגרינוויל, כתב את ספרו הבא, "היומן" (The Notebook). שנתיים לאחר מכן הוא התגלה על ידי סוכנת הספרות תרזה פארק, שקראה את הספר והוא מצא חן בעיניה. היא השיגה לו מקדמה של מיליון דולר עבור פרסומו בהוצאת הספרים של טיים וורנר; הספר פורסם ב-1996 והפך לרב-מכר כבר בשבוע הראשון לצאתו.
לאחר הצלחת ספרו, עבר ספארקס להתגורר בניו-ברן (אנ'), שם כתב מספר רבי מכר נוספים.
רבים מספריו תורגמו לעברית, בהם "היומן", "עיקול בדרך", "מכתב בבקבוק", "סיפור אהבה בלתי נשכח", "החתונה", "שומר הראש", "מאמין אמיתי", "ג'ון היקר", "לילות ברודנטה", "הבחירה", "להתחיל מחדש", "הטוב שבי", "בר מזל", "שניים שניים" ו"אהבה למרחקים ארוכים".
באוקטובר 2024, פורסם כי הספר "Counting Miracles" מאת ספארקס יעובד לסרט באולפני אמזון, בכיכובו של אלן ריצ'סון, כוכב הסדרה "ריצ'ר". עלילת "Counting Miracles" עוסקת בדמות של חייל לשעבר החוזר לעיירת ילדותו בחיפוש אחר אב שמעולם לא הכיר. במהלך החיפוש הוא פוגש רופאה שמתמודדת עם חייה כאם חד הורית לשניים וזקן מסתורי עם עבר לא ברור, מה שמוביל לחיבורים בלתי צפויים ולמסע אל תחושת שייכות. הספר יצא לאור ב-24 בספטמבר הגיע למקום הראשון ברשימת רבי-המכר של הניו יורק טיימס.
הערות שוליים

↑  Jennifer Maas, Nicholas Sparks’ ‘Counting Miracles’ Film Adaptation Set at Amazon Starring ‘Reacher’ Lead Alan Ritchson (EXCLUSIVE), Variety, ‏3 October 2024
| --- | --- |
בקרת זהויות :  NLI: 987007304663305171  PLWABN: 9810551439405606  BIBSYS: 90981577  BNE: XX887444  BnF: cb130864374 (data)  CANTIC: a12353425  CiNii: DA13445054  GND: 11818606X  ICCU: RAVV097159  ISNI: 0000 0000 8186 7503  LCCN: n93080658  LNB: 000011097  MusicBrainz: e0f72d99-cdcc-43b8-a305-02d7f9a165ed  NDL: 00541078  NKC: mzk2002105443  NLA: 35344001  NLK: KAC200103375  NSK: 000193263  NTA: 148583474  RERO: 02-A003851792  SUDOC: 057441472  Trove: 919093  VIAF: 117604749   WorldCat (עם VIAF): 117604749
מעגל תשע הנקודות

מעגל תשע הנקודות. תשע הנקודות מסומנות בכחול, הגבהים בירוק והמעגל באדום
בגאומטריה, מעגל תשע הנקודות (נקרא גם "מעגל אוילר" או "מעגל פיירבך") הוא מעגל העובר במשולש כלשהו דרך תשע הנקודות הבאות:
אמצעי הצלעות
עקבי הגבהים, כלומר הנקודות שבהן הגבהים נפגשים עם הצלעות
אמצעי הקטעים המחברים בין קודקודי המשולש לנקודת מפגש הגבהים
בשנת 1765 גילה לאונרד אוילר שתשע הנקודות הללו נמצאות על מעגל אחד. ב-1822 גילה קרל וילהלם פיירבך, שניתן להעביר מעגל דרך אמצעי הצלעות ועקבי הגבהים, והראה שהמעגל הזה משיק לארבעת המעגלים המשיקים למשולש. זמן קצר לאחר מכן גילה אולרי טרקם שהמעגל עובר גם דרך אמצעי הקטעים שבין הקודקודים למפגש הגבהים, והוכיח את קיומו של המעגל.
בחלק מהמשולשים מצטמצם מספר הנקודות, עקב התלכדותן של שתי נקודות לאחת: במשולש שווה-שוקיים ישנן שמונה נקודות (משום שבאחת הצלעות עקב הגובה מתלכד עם אמצע הצלע), במשולש שווה-צלעות - שש (משום שבכל הצלעות עקב הגובה מתלכד עם אמצע הצלע), במשולש ישר-זווית - חמש ובמשולש ישר-זווית ושווה-שוקיים ("משולש כסף") - ארבע.
במשולש שווה-צלעות, מעגל תשע הנקודות מתלכד עם המעגל החסום במשולש.
תכונות

מעגל תשע הנקודות מתקבל מהומותטיה (Homothety) במקדם חצי של המעגל החוסם דרך מפגש הגבהים. מכאן נובע:
המרכז של מעגל תשע הנקודות נמצא על ישר אוילר, באמצע הדרך בין מרכז המעגל החוסם ומפגש הגבהים.
אורכו של רדיוס מעגל תשע הנקודות שווה לחצי מרדיוס המעגל החוסם את המשולש.
המעגל משיק לארבעת המעגלים המשיקים למשולש (המעגל החסום ושלושת המעגלים המשיקים לצלעות מבחוץ).
נקודת חיתוך קטעי האמצעים של מרובע ציקלי שייכת למעגל תשע הנקודות של משולש האלכסונים.
הערות שוליים

↑  דוד פרייברט, חידושים בגיאומטריה אוקלידית - תיאוריה של מרובע קמור ומעגל היוצר נקודות פסקל על צלעותיו, הוצאת אקדמון, 2021
↑  David Fraivert, New points that belong to the nine-point circle, The Mathematical Gazette, 2019(באנגלית)
EFG משולש האלכסונים של המרובע ABCD, מתקיים — נקודת חיתוך קטעי האמצעים T שייכת למעגל תשע הנקודות של EFG.
פרס לורנס אוליבייה להופעה הטובה ביותר במחזמר

| --- | --- |
 תיאור:  ההופעה הטובה ביותר במחזמר
 מדינה:  הממלכה המאוחדת
 הגוף המעניק:  The Society of London Theatre
 תקופת הפרס:  1977–הווה (כ־48 שנים) 
 Olivier Awards.com
 
פרס לורנס אוליבייה להופעה הטובה ביותר במחזמר היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה.
פרס זה הוענק רק בשני טקסים, ואחרי כן הוחלף בפרסים נפרדים לשחקנית הטובה ביותר במחזמר ולשחקן הטוב ביותר במחזמר.
קרינה אלקטרומגנטית

מאפיינים שונים של הספקטרום האלקטרומגנטי. מלמעלה למטה: כושר החדירות של הקרינה דרך אטמוספירת כדור הארץ (Y – עובר, N – נבלע); המחשה של אורכי הגל השונים; השמות המקובלים לחלקים שונים של הספקטרום, אורך הגל האופייני שלהם (במטרים), ועצמים בעלי גודל דומה; תדירות הגל האלקטרומגנטי; והטמפרטורה של גוף שחור שפולט את מירב הקרינה באותה תדירות.
קרינה אלקטרומגנטית (נקראת גם: קרינה א"מ או קרינה אלמ"ג) היא הפרעה מחזורית, או גל, בשדה החשמלי והמגנטי, המתפשטת במרחב, ולכן נקראת גם גל אלקטרומגנטי. חזית הגל של הקרינה מתקדמת בריק במהירות קבועה, שהיא מהירות האור בריק.
הקרינה האלקטרומגנטית היא דואלית: במצבים מסוימים היא בעלת תכונות של שטף חלקיקים (בעלי תנע, מיקום, כיוון תנועה מוגדר וצפיפות) – ומקובל להתייחס לחלקיקים המרכיבים אותה בתור פוֹטוֹנִים, היחידה הבסיסית של פעולת הגומלין האלקטרומגנטית ונושאי הכוח האלקטרומגנטי; ובמצבים אחרים, היא בעלת תכונות של גל (התאבכות, עקיפה, רציפות) שלו ניתן לייחס אורך גל, תדירות ועוצמה. בשני התיאורים לעיל, הקרינה האלקטרומגנטית נושאת אנרגיה ועשויה להעביר אותה לחומר עמו היא באה במגע – למשל, לחמם חומר או לעורר אלקטרונים.
הגלים האלקטרומגנטיים אחראיים גם על תהודת שומאן, תופעה בה נוצרת תהודה של גלים אלקטרומגנטיים בין היונוספירה לבין קרקע כדור הארץ, כתוצאה מפריקת ברק במקום כלשהו על פני כדור הארץ.
היסטוריה

הראשון שתיאר את קיומם של גלים אלקטרומגנטיים היה הפיזיקאי היהודי-גרמני היינריך הרץ (1857–1894), ועל שמו נקראת עד היום יחידת המידה של התדירות – הרץ.
במאה ה-19 ניסח הפיזיקאי הבריטי ג'יימס קלרק מקסוול תאוריה העוסקת בגלים אלקטרומגנטיים (אם כי התייחסותו אז הייתה רק לאור שהיה מוכר בזמנו) שבמרכזה משוואות מקסוול, ולפיה האור מורכב מגלים. מאידך, בתחילת המאה ה-20 פרסם אלברט איינשטיין הסבר ראשון של האפקט הפוטואלקטרי, ולפיו מורכב האור מחלקיקים המכונים פוטונים, שלכל אחד מהם אנרגיה קבועה ביחס ישר לתדירות האור. מכאן שכאשר התדירות עולה (ואורך הגל מתקצר) – האנרגיה של כל פוטון עולה. הסבר זה נתפס כסותר את התפיסה שהאור הוא גל. כמה שנים מאוחר יותר "פישרה" תורת הקוונטים בין איינשטיין למקסוול וקבעה את עקרון הדואליות גל-חלקיק (השניוּת) של האור, שלפיו ניתן לתאר את הקרינה האלקטרומגנטית (ובהרחבה, גם חלקיקי חומר) הן כחלקיקים והן כגלים; אך כל אחד מתיאורים אלה נותן הסבר רק לחלק מהתופעות.
ניתוח

גל שתדירותו הרץ אחד משלים מחזור אחד בשנייה, כלומר זמן המחזור שלו הוא שנייה אחת. כיוון שחזית הגל האלקטרומגנטי מתקדמת בריק במהירות של כ-300,000 ק"מ בשנייה (מהירות האור בריק), הרי שאורך מחזור שלם של גל בתדירות זו הוא בקירוב 300,000 ק"מ.
תדרי הגלים האלקטרומגנטיים בהם נעשים שימושים טכנולוגיים נמדדים ביחידות של קילו-הרץ (1,000 הרץ), מגה-הרץ (1,000,000 הרץ) וגיגה-הרץ (1,000,000,000 הרץ), ואורכם נע בין קילומטרים למילימטרים. בטבע קיימים גלים גם בתדרים גבוהים בהרבה, ונהוג להתייחס לאורך הגל שלהם (הנמדד בננומטרים) ולא לתדירותם.
ניתוח > קרינה אלקטרומגנטית בתווך

קרינה אלקטרומגנטית יכולה להתפשט בתווך (חומר שהוא שקוף בתדירויות מסוימות), או בריק (שמאפשר מעבר של כל תדירות שהיא). התנהגות הקרינה בזמן ובמרחב מתוארת באמצעות משוואות הגלים, שבתורן נובעות ממשוואות מקסוול. המשוואות מתארות את ההתקדמות של הגל בתלות בתכונות התווך, כולל תופעות הבליעה והפיזור. בשפה בין שני חומרים המשוואות מתארות גם שבירה והחזרה מהמשטח באמצעות תנאי שפה מתאימים.
הספקטרום האלקטרומגנטי

תכונות הקרינה האלקטרומגנטית תלויות במידה רבה באורך הגל של הקרינה, או בתדירות הקרינה, שנמצאת ביחס הופכי לאורך הגל לפי הנוסחה:  v=\lambda \cdot \nu , כאשר  v היא המהירות האופיינית לתווך,  \nu  היא התדירות (או תדר) ו- \lambda  היא אורך הגל.
נהוג לחלק את הספקטרום האלקטרומגנטי בחלוקה גסה, המפרידה בין סוגי קרינה בעלי תכונות שונות. אורך הגל הוא גודל רציף, ולכן החלוקה לסוגים שונים של גלים היא גסה, והגבולות בין הסוגים השונים הם שרירותיים.
הספקטרום האלקטרומגנטי > קרינה בתדרים נמוכים (קרינה בלתי מייננת)

הקרינה בעלת אורכי הגל הארוכים ביותר בספקטרום האלקטרומגנטי (והתדר הנמוך ביותר) נקראת גלי רדיו. גלים אלה, שאורכם יכול להגיע מעשרות סנטימטרים עד קילומטרים רבים, משמשים את האדם רבות בתעשיות התקשורת הרבות בעולם המודרני, בעיקר בתקשורת למרחקים גדולים, כגון רדיו וטלוויזיה. גלי המיקרו, הקצרים מהם רק במעט, משמשים אף הם לתקשורת, בטווחים קצרים יותר, כגון תקשורת סלולרית, Wi-Fi ו-Bluetooth, וכן במכ"ם ובבישול. אורכם של גלים אלה נע בין מילימטרים ספורים לעשרות סנטימטרים.
גלים קצרים יותר מאלה, נפלטים מגופים חמים, ונקראים גלי תת אדום (אינפרא אדום או IR בלעז). אורך הגל שלהם נע בין מיקרונים בודדים למילימטר. על ידי איתור קרני תת-אדום ניתן לאתר את מקומם של בעלי חיים, עקב טמפרטורת הגוף שלהם. בעלי חיים שונים, בעיקר טורפים, פיתחו רגישות לקרינה תת-אדומה. בטכנולוגיה מודרנית קרינה תת-אדומה משמשת באמצעי ראיית לילה, לתקשורת בטווחים קצרים מאוד (שלט רחוק ולתקשורת אלחוטית בין מכשירים קרובים), וכן לתקשורת אופטית.
הספקטרום האלקטרומגנטי > האור הנראה

האור הנראה הוא אותו תחום של קרינה אלקטרומגנטית שאליו רגישה הרשתית של עין האדם. זהו תחום צר מאוד של הספקטרום, הכולל גלים אלקטרומגנטיים באורכי גל שבין 0.4 מיקרון לבין 0.8 מיקרון בקירוב. המוח מפרש בצורה שונה תדירויות שונות של גלים (שמתאימות לאורכי גל שונים), וכך מתקבלים במוח הצופה צבעים שונים, כאשר אורך הגל הארוך ביותר מפורש כצבע אדום, והקצר ביותר כסגול. בעלי חיים שונים רגישים לתחומים מעט שונים של הספקטרום, אם כי תחומי הרגישות של כל בעלי החיים מרוכזים פחות או יותר באזור זה של הספקטרום. בעלי חיים ליליים רבים רגישים לאורכי גל ארוכים מעט יותר, דבר המאפשר להם ראייה תרמית על ידי רגישות לתת אדום. חרקים רבים רגישים לאורכי גל קצרים מעט יותר, דבר המאפשר להם ראייה בתחום העל סגול. ברוב בעלי החיים הרגישות הגבוהה ביותר היא לקרינה באורכי גל המתאימים לצבע הירוק, הנמצא בערך באמצע התחום הנראה, והוא בעל העוצמה הגבוהה ביותר מתוך הספקטרום הנמדד על פני כדור הארץ (לאחר בליעת האטמוספירה).
צמחים ממירים קרינה אלקטרומגנטית בתחום הנראה לאנרגיה כימית בתהליך הפוטוסינתזה.